**ĐAKOVO – MOJA ŠKOLA**

**SRIJEDA, ČETVRTAK I PETAK, 30. i 31. KOLOVOZA te 1. RUJNA 2023.**

**LOKACIJA: OŠ Ivan Goran Kovačić Đakovo (Ulica kralja Tomislava 25)**

**Prijave na** [**www.zemljabezgranica.com**](http://www.zemljabezgranica.com)

**U slučaju lošeg vremena pratite FB Udruga Breza i web Festivala.**

1. **ŠKOLA S VISOKA (KARLA ŠIBALIĆ)**
**DOB: od 7 godina**
**VRIJEME: 9:00 – 11:00; 17:00 – 19:00 sati**
Radionica štulanja u kojoj će polaznici naučiti hodati pola metra iznad zemlje kako bi im preskakanje kozlića, ograda i lokvi nakon kiše bilo što lakše.
2. **MOJA MAŠTOVITA ŠKOLA (ROMANO DAUTANAC, MATYLDA GORSZKA)**
**DOB: od 5 godina**
**VRIJEME: 9:00 – 11:00; 17:00 – 19:00 sati**
Radionice cirkuskih vještina: hula-hoop, pantomima i ulični teatar. Na kraju slijedi prezentacija u obliku male cirkuske predstave s voditeljima i zajedničkim točkama.
3. **MUNDO PUTUJE U ĐAKOVO (MERI JAMAN, ANITA VALO, JELENA RADAN)**
**DOB: od 8 godina**
**VRIJEME: 9:00 – 11:00; 17:00 – 19:00 sati**
Iz dalekih krajeva, lutak Mundo stiže u Đakovo kako bi nas okupio da kroz pjesmu doživimo svijet, a Mundo da upozna Moju Školu Iz Mašte. Meri, Anita i Jelena vas čekaju da im se pridružite i zajedno dočekate Munda i pokažete mu Moju Školu Iz Mašte.
**NAPOMENA: radionica se održava samo 31.8. i 1.9.2023.**
4. **KLAUN U MENI (SUZANA ŽULJEVIĆ, MIRA SEKEREŠ, VIKTORIJA SEKEREŠ)**
**DOB: svi**
**VRIJEME: 9:00 – 11:00; 17:00 – 19:00 sati**
Plesna radionica u kojoj polaznici mogu biti ono što žele. Mogu skakati, vikati, biti smiješni i nestašni. Zajedno s polaznicima kroz metodičke vježbe stvorit ćemo performans pod nazivom *Cirkus - to je show!* koji traje 5 minuta. Obući ćemo se u klaunove te ulicama grada Đakova napraviti paradu sa zastavicama i kanticama te drugim rekvizitima.
5. **ŠKOLA BREAKINGA (MIROSLAV KASUMOVIĆ)**
**DOB: od 12 godina**
**VRIJEME: 9:00 – 11:00; 17:00 – 19:00 sati**
Radionica će uvesti polaznike u svijet breakinga, karakterističnu glazbu, povijest i elemente od kojih se ples sastoji. Nakon kratkog zagrijavanja kreće upoznavanje s osnovnim pokretima i elementima u footwork-u i top rock-u.
6. **ZASTAVA ZEMLJE DJECE (MARTINA KOVAČEVIĆ)**
**DOB: od 6 godina**
**VRIJEME: 9:00 – 11:00; 17:00 – 19:00 sati**
Radionica izrade velike zastave djece na zidu škole dužine 30 metara.
7. **SELF CARE - SELF MADE (ANA PILIPOVIĆ)**
**DOB: od 11 godina**
**VRIJEME: 9:00 – 11:00; 17:00 – 19:00 sati**
U njegovanom tijelu, miran duh! Proizvodi za njegu tijela ne moraju biti skupi, niti kupljeni u trgovini. Izradite svoje kreme, balzame, bombice za kupku i počastite sebe i svoje tijelo unikatnim i ručno izrađenim proizvodima.
8. **TERRARIUM HERBARIUM - Vrt u boci (MIRJANA KERETA)**
**DOB: od 6 godina**
**VRIJEME: 9:00 – 11:00; 17:00 – 19:00 sati**
Gdje god da krenete možete ponijeti svoj vrt sa sobom! Napravite svoj vrt koji ne mora ostati doma dok ste vi na moru. Posadite ga s nama, a ponesite ga svugdje sa sobom!
9. **KREATIVNI MLJAC (Ksenija Tišma Čapo, Mirna Kelić)**
**DOB: od 6 godina**
**VRIJEME: 9:00 – 11:00 sati**
**NAPOMENA: RADIONICA SE ODRŽAVA SAMO 30. i 31.8.2023.**
Kakva je to škola iz mašte bez hrane iz mašte? Napravite s nama obrok koji će se svidjeti svima! Gulite, sjeckajte, posolite, promiješajte, stavite začine, bacite čini…a nakon pripreme obroka, uživajte u slasnim zalogajima vlastitog rada.
10. **LUMOS MAXIMA (MARIJANA MIKIĆ)**
**DOB: 12 - 15 godina**
**VRIJEME: 9:00 – 11:00; 17:00 – 19:00 sati**
Hogwarts dolazi u vaš grad! Bili bezjaci ili čarobnjaci, svejedno je, svi ste dobrodošli. Saznajte kojem domu pripadate, pripremite svoj čarobni napitak, naučite čari…otkrijte s nama svijet čarobnjaštva i uživajte u tri dana škole magije.
11. **GDJE ŽIVE VILE I VILENJACI? (ZRINKA FUNARIĆ)**
**DOB: 9 - 14 godina**
**VRIJEME: 9:00 – 11:00 sati**
U uvodnom dijelu djeca pripovijedaju voditeljici što znaju o vilama: kako izgledaju, gdje žive i čime se bave. Nakon toga voditeljica im pomoću pop-up knjige Cicely Mary Barker pokazuje gdje žive vile i vilenjaci. Slijedi kreativni dio: izrada kuće/a za vile od staklenki i daas mase (ili glinamola). U gotove kućice umetnemo lampice kako bi dobili osvjetljenje iznutra.
12. **IGRE BEZ GRANICA (MATEJ VINARIĆ)**
**DOB: od 8 godina**
**VRIJEME: 9:00 – 11:00; 17:00 – 19:00 sati**
Kako su se ljudi zabavljali dok nije bilo sve moguće tehnologije? Smišljali su i igrali različite igre! Skakanje u vreći, kamena s ramena, potezanje užeta, vožnje u limenim kolicima samo su neke od igara koje ćemo igrati. Dođite i okušajte se u starim igrama i pokažite da se i današnje generacije mogu jednako dobro zabaviti.
13. **BUM TRES KVIZOTRES (MARIJA FILIPOVIĆ, GORANKA ŠIMIĆ)**
**DOB: od 10 godina**
**VRIJEME: 9:00 – 11:00; 17:00 – 19:00 sati**
Znate li svaki hit svevremenskih hitova? Koliko točnih odgovora možete skupiti? Prijavite se i ispitajte svoje znanje, a usput se i dobro zabavite u ovom miksu pub kviza i kviza ne zaboravi stihove. Smijeh, pjesma i zabava su zagarantirani!
14. **BICIKLIRANJEM DO ŠARANA (JOSIP DRMIĆ)**
**DOB: od 10 godina**
**VRIJEME: 9:00 – 11:00 sati**
**NAPOMENA: RADIONICA SE ODRŽAVA SAMO 31.8.2023.**
Pripremite svoje bicikle i ostala dvokotačna pomagala pa krenite s nama u avanturu prema jezeru! Kad stignemo do odredišta slijedi nam mala škola ribičije. Tko zna, možda nešto ponesete i doma za ručak!
15. **TIK-TOK-OLO (MIRNA MIKIĆ)**
**DOB: svi**
**VRIJEME: 9:00 – 11:00; 17:00 – 19:00 sati**
Tik tokeri grada Đakova i okolice pripremite se na #zbgchallenge!
Zavrtite TIK-TOK-OLO, odradite izazov, snimite se, postatje video, skupljajte lajkove…vidimo se na velikom ekranu. Za više informacija zapratite nas na Instaču!
16. **BAD MING TONN (RUŽA MIKEŠIĆ - BADMINTON KLUB BAGMINZON ĐAKOVO)**
**DOB: od 5 godina**
**VRIJEME: 17:00 – 19:00 sati**
Članovi Badminton klub 'baGminton' Đakovo predstavit će badminton kao sport, pokazati kako pravilno držati reket, lopticu, kako servirati i drugo. Svaki član kluba će individualno raditi s jednim polaznikom te na kraju odigrati mini turnir, s naglaskom na polaznike, a članovi kluba će biti samo mala pomoć.
17. **HALJINE OD RECIKLIRANOG MATERIJALA – RECIKLETA (SLAVENKA ĆURIĆ)**
**DOB: od 8 godina**
**VRIJEME: 9:00 – 11:00; 17:00 – 19:00 sati**
Reciklirajte na drugačiji način! Kreirajmo zajedno haljine po najnovijoj modi, a da istovremeno spašavamo svijet. Sve što inače bez razmišljanja bacimo u smeće, u ovoj radionici postaje dio mašte i odjevne kombinacije! Nakon osmišljavanja svojih remek djela, ponosno ćemo ih pokazati na modnoj reviji.
18. **PRIČAONICA (ZRINKA FUNARIĆ)**
**DOB: 3 - 6 godina**
**VRIJEME: 17:00 – 19:00 sati**
Djeca zamišljaju i pokušavaju nacrtati čudovište po opisu voditeljice. Slijedi izložba čudovišta iz mašte. Nakon toga slijedi priča o Grubzonu i mišu (Grubzon, Julia Donaldson). Nakon pričaonice provodi se interpretacija i analiza teksta kroz razgovor s djecom. Za kraj slijedi kreativni zadatak: izrada lanterni s likom Grubzona.
19. **DOKTOR PLIŠKO (LUKA KLOBUČARIĆ)**
**DOB: 4 - 9 godina**
**VRIJEME: 17:00 – 19:00 sati**
Što učiniti kad se naš plišanac razboli? Straha nema jer naš doktor Pliško naučit će vas kako pomoći svojim plišancima u nevolji. Donesite svog plišanca i pomozite mu da se osjeća najbolje! Jer sretan plišanac znači sretna igra!
20. **DRUŠTVENA IGRA – ZEMLJA RIZIKA (ZORA DRAGUN ŠMITAL I SILVANA PIRIĆ)**
**DOB: od 5 godina**
**VRIJEME: 9:00 – 11:00; 17:00 – 19:00 sati**
Radionica na temu katastrofa i sustava civilne zaštite; upoznavanje žurnih službi igrajući društvenu igru Zemlja rizika. Uz to tu je i likovna radionica za djecu i mlade na temu katastrofa i sustava civilne zaštite, upoznavanje žurnih službi i broja 112 te izrada bojanki.
21. **DRAMA KNJIGA RAZBIBRIGA (GRADSKA KNJIŽNICA I ČITAONICA ĐAKOVO)**
**DOB: od 10 godina**
**VRIJEME: 9:00 – 11:00 sati**
**NAPOMENA: RADIONICA SE ODRŽAVA SAMO 30.8.2023.**
Želiš se okušati u glumi? Voliš knjige i kreativu? Uvijek nešto izrađuješ, izrezuješ i crtaš? Odlično! Imamo pravu radionicu za tebe! Igrokaz humorističnog sadržaja s fora likovima i prefora 'jezikom'. Jesu li ti roditelji ikad spomenuli 'šatrovački'? Nisu? Još bolje! Pridruži nam se i postani dio naše jezikolomac ekipe. Očekujte dobru zabavu i smijeh do suza.
22. **PLESNI VREMEPLOV (MIRNA MIKIĆ)**
**DOB: od 12  godina**
**VRIJEME: 9:00 – 11:00; 17:00 – 19:00 sati**
Zaplešite s nama kao nekada i to uz najveće hitove svih vremena. Upustite se u plesno putovanje kroz vrijeme. Uz dobro poznate plesne korake i odličnu glazbu uživajte u ludoj energiji koju nam ples uvijek pruži!
23. **PRONAĐI I TI NAJVEĆE BLAGO (S. MARTA MARIJA KOVAČIĆ)**
**DOB: 10 - 15 godina**
**VRIJEME: 9:00 – 11:00; 17:00 – 19:00 sati**
Radionica je osmišljena tako da polaznici postupno otkrivaju blago i da ga na kraju i pronađu. Posebnost radionice jest u tome što se sastoji od niza sitnih iznenađenja koja sudionici (djeca) otkrivaju na putu do najvećeg Blaga.
24. **ŠKOLA IZ MAŠTE (ANA TOMIĆ i  Dajana Karas Dragić)**
**DOB: 11 - 15 godina**
**VRIJEME: 9:00 – 11:00; 17:00 – 19:00 sati**
Likovna radionica osmišljena kao oslikavanje i restauracija starog školskog namještaja (školske klupe, stolice i sl.). Učenici će se prisjetiti likovnog sadržaja (točka, crta, ploha, tekstura, rasteri) te ih povezati u jedno i aplicirati na školski namještaj. Restauriranjem starih monotonih klupa i stolica oživjet će svoju školu iz mašte te im udahnuti novi, razigrani duh.
25. **RECIKLIRAJMO KREATIVNO - IGRA BEZ GRANICA (ANKICA KARAKAŠ RADOŠEVIĆ, ANITA DRMIĆ, ŽELJKA MIŠKIĆ MILKOVIĆ)**
**DOB: 5  - 10 godina**
**VRIJEME: 9:00 – 11:00; 17:00 – 19:00 sati**
Radionica je namijenjena djeci i roditeljima (bakama i djedovima). Tijekom radionice potaknuti ćemo polaznike na zajedničku (brzu) izradu igračaka i osmišljavanje igara s otpadnim (priručnim ) materijalima iz svoga kućanstva. Radionicu počinjemo natjecanjem ekipa u igrama čiji su rekviziti izrađeni  kreativnim recikliranjem. Potom od priručnih materijala, koje smo pripremili, pozovemo sudionike radionice da osmisle igru ili igračku i izrade je. U završnom dijelu radionice sudionici prezentiraju svoju igru ili igračku.
26. **LJUDSKO TIJELO - GLAZBENI INSTRUMENT BEZ GRANICA (SANDRO FUNARIĆ)**
**DOB: 7 - 14 godina**
**VRIJEME: 9:00 – 11:00; 17:00 – 19:00 sati**
Voditelji uče polaznike različitim mogućnostima muziciranja: od pjevanja, do body percussiona (sviranja/bubnjanja na djelovima tijela), pjevanja i sviranja plastičnim čašama (Cup song) i sl.
27. **ČAROLIJA OSJETA (ANTONIJA KLEMEN)**
**DOB: od 5 godina**
**VRIJEME: 9:00 – 11:00; 17:00 – 19:00 sati**
Radionica za djecu s teškoćama u razvoju. Izrada čarobnih (motivi iz mašte) motiva iz prirode od gline i glinamola na papirnatom tanjuru te po želji bojanje gotovog rada.